Zejni Fejzulahi

Zejni Fejzulahi lindi në fshatin Tërnoc i Madh, komuna e Bujanocit më 1961. Shkollën fillore e kreu në vendlindje, ndërsa shkollën e mesme teknike në Bujanoc. Ka studiuar në Fakultetin e Makinerisë në Universitetin e Prishtinës, ku u diplomua në vitin 1986. 

 Biografia 
Pasi nuk pati mundësi të punësohej në profesion e tij, filloi punën në shkollën e mesme “Sezai Surroi” në Bujanoc, më 01.09.1985.

Në shkollë ka kryer detyra me përgjegjësi nga më të ndryshmet. Ka qenë kryetar i pleqësisë së shkollës në periudhën 1990-1992, anëtar i Këshillit të shkollës ishte më 2001-2005.

Zejni Fejzulahi ka qenë këshilltar komunal në periudhën 2006-2008.

Në periudhën 2010-2013 ishte kryetar i Komisionit për Arsim gjatë përbërjes së parë të Këshillit Nacional të Shqiptarëve. Gjatë kësaj periudhe u siguruan shumë tekste shkollore për nxënësit e shkollave fillore me mësim në gjuhën shqipe në Luginë të Preshevës.

Ndihmësdrejtor ishte në vitin shkollor 2009/10.

Në përbërjen e dytë të Këshillit Nacional u emërua zëvendës kryetar i KNSh-së, mirëpo për shkak obligimeve tjera, me vetdëshirë u lirua nga ky funksion. Ushtroi detyrën e kryetarit të Komisionit për Arsim në periudhën 2014-2017.
Ushtrues i detyrës së drejtorit të shkollës u zgjodh më 2013, funksion të cilin e ushtroi deri në qershor të vitit 2014. Përsëri në dhjetor të vitit 2014 u zgjodh ushtrues i detyrës së drejtorit të shkollës, ndërsa në maj të vitit 2015 zgjidhet drejtor me mandat katërvjeçar.https://luginapress.com/zejni-fejzullahu-merr-besimin-e-shumices-per-drejtor-te-shkolles-se-mesme-sezai-surroi-ne-bujanoc/

Mandatin e dytë katërvjeçar e mori në maj të vitit 2019. Detyrën e drejtorit e përfundoi më 14 maj 2023 dhe nuk kandidoi më për një mandat të ri.

Gjatë ushtrimit të detyrës së drejtorit, shkolla e mesme u digjitalizua e para në rajon.

Momentalisht zhvillon veprimtarinë në bibliotekën e shkollës. 

 Publikimet 
Është autor i librit “Analizë e suksesit dhe vijimit 2012/13 deri 2019/20”, i botuar në vitin 2021.http://www.titulli.com/zejni-fejzullahu-boton-librin-analize-e-suksesit-dhe-vijimit-2012-2013-deri-2019-20

 Referime 

Kategoria:Inxhinierë shqiptarë
Kategoria:Mësues shqiptarë
Kategoria:Shqiptarë në Serbi
Kategoria:Absolventët e Universitetit të Prishtinës
Kategoria:Lindje 1961